Phil Campbell

Cerddor roc o Gymru oedd Philip Anthony Campbell. Roedd yn fwyaf enwog fel gitarydd blaen y grŵp roc Motörhead rhwng 1984 a 2015, pan ddaeth y band i ben yn dilyn marwolaeth eu canwr Lemmy. Ymddangosodd ar 15 o albymau'r band a 4 albwm byw. Ffurfiodd y grŵp roc trwm Persian Risk yn 1979 a roedd y band yn weithredol tan 1986. Bu hefyd yn chwarae gyda'i fand ei hun, Phil Campbell and the Bastard Sons, oedd yn cynnwys ei dri fab. Ganed Campbell ym Mhontypridd, a chychwynodd ddysgu'r gitâr pan oedd yn 10 oed. Fe'i ysbrydolwyd dros y blynyddoedd gan: Jimi Hendrix, Tony Iommi, Jimmy Page, Jan Akkerman, Michael Schenker a Todd Rundgren. Yn 2004 cyhoeddwyd mai Phil Campbell oedd yr ugeinfed Cymro mwyaf a fu erioed, a derbyniodd 763 o bleidleisiau. Roedd yn byw ym Mhontypridd gyda'i wraig Gaynor. Bu farw yn 64 mlwydd oed.